
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1563 

11 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ελεύθερη πρόσβαση πολιτών στην ιστοσελίδα του 
Εθνικού Τυπογραφείου για δημοσιεύματα του τεύ¬ 
χους Β' της Εφημερίδος της Κυβερνήσεως. 1 

Απόφαση επανέκδοσης δετούς ομολόγου του Ε.Δ. λή- 
ξεως 20.4.2010 με Δημόσια Εγγραφή για φυσικά 
πρόσωπα και με ημερομηνία διάθεσης 11.11.2005.. 2 

Απόφαση Δημοπρασίας επανέκδοσης δετούς ομο¬ 
λόγου λήξεως 20.4.2010 με ημερομηνία διάθεσης 

11.11.2005. 3 

Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στο πλαίσιο πράξης 
τον Επιχειρησιακού Προγράμματος, «Αγροτική Ανά¬ 
πτυξη - Ανασυγκρότηση της Υπαίθρου 2000-2006» 

(ΕΠΑΑ-ΑΥ). 4 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα ΟΑΛΑΑ. 5 

Χορήγηση άδειας ίδρυσης και λειτουργίας Μουσικής 
Σχολής στη Ζαφειρούλα Ψαρρού. 6 


Κατάργηση της υπ’ αριθμ. 19868/Ζ/6.10.2005 απόφα¬ 
σης «Σύσταση - Συγκρότηση Ειδικής Επιτροπής 
Διενέργειας Διεθνούς Κλειστού Διαγωνισμού για 
την επιλογή Αναδόχου για την υλοποίηση του έρ¬ 
γου «Κρατική Ταινιοθήκη: Ψηφιοποίηση και διάθε¬ 
ση Οπτικοακουστικού Υλικού». 7 


Α ΠΟΦΑΣΕΙ Σ 

Αριθ. Γ172724 (1) 

Ελεύθερη πρόσβαση πολιτών στην ιστοσελίδα του Εθνι¬ 
κού Τυπογραφείου για δημοσιεύματα του τεύχους Β' 
της Εφημερίδος της Κυβερνήσεως. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των άρθρων 9 και 10 του ν. 301/1976 «Περί της εις την 
Εφημερίδα της Κυβερνήσεως δημοσιευομένης ύλης και 
ρυθμίσεως θεμάτων αναφερομένων εις την έκδοσιν και 
κυκλοφορίαν ταύτης» (ΦΕΚ 91/Α/1976), όπως τροποποιή¬ 
θηκαν και συμπληρώθηκαν με τις διατάξεις του άρθρου 


26 του ν. 2738/1999 «Συλλογικές διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις» (ΦΕΚ 180/Α/1999). 

β) Του π.δ/τος 188/1996 «Οργανισμός Εθνικού Τυπογρα¬ 
φείου» (ΦΕΚ 146/Α/1996), όπως τροποποιήθηκαν - συμπλη¬ 
ρώθηκαν τα π.δ. 13/2005 (ΦΕΚ 11/Α/2005) και 26/2005 (ΦΕΚ 
43/Α/2005). 

2. Την υπ’ αριθμ. Γ174146/15.10.2004 απόφαση μας «Καθο¬ 
ρισμός τελών δημοσίευσης, τιμής συνδρομής και πώλη¬ 
σης της Εφημερίδος της Κυβερνήσεως καθώς και λοιπών 
ειδών και υπηρεσιών από το Εθνικό Τυπογραφείο (ΦΕΚ 
1562/19.10.2004). 

3. Το υπ’ αριθμ. Γ168656/4.11.2005 πρακτικό συνεδριά- 
σεως της Επιτροπής Τιμολόγησης Ειδών και Υπηρεσιών 
παρεχομένων από το Εθνικό Τυπογραφείο, η οποία συ- 
στάθηκε σύμφωνα με το άρθρο 10 του ν. 301/1976, όπως 
τροποποιήθηκε από το άρθρο 26 του ν. 2738/1999. 

4. Την υποχρέωση της πολιτείας για την περαιτέρω 
χρήση πληροφοριών του δημοσίου τομέα από τον πολίτη, 
σε συνδυασμό με το δικαίωμα του πολίτη στην άμεση και 
έγκυρη ενημέρωση επί των δημοσιευμάτων που καταχω- 
ρούνται στο τεύχος Β' και εκδίδονται κατ’ εξουσιοδότηση 
αντίστοιχων διατάξεων νόμων. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Επιτρέπουμε στο εξής την ελεύθερη πρόσβαση, μέσω 
διαδικτύου, για ανάγνωση των δημοσιευμάτων που κα- 
ταχωρούνται στο τεύχος Β' της Εφημερίδος της Κυβερ¬ 
νήσεως χωρίς την καταβολή ποσού συνδρομής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2005 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθ. 2/59335/0023Α (2) 

Απόφαση επανέκδοσης δετούς ομολόγου του Ε.Δ. λήξεως 
20.4.2010 με Δημόσια Εγγραφή για φυσικά πρόσωπα 
και με ημερομηνία διάθεσης 11.11.2005. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 

της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178/Α'/17.12.1990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16/Α/8.2.1994). 

3. Τις διατάξεις των άρθρων 5 έως και 12 του ν. 2198/1994 
«Αύξηση αποδοχών δημοσίων υπαλλήλων εν γένει, σύνα¬ 
ψη δανείων υπό του Ελληνικού Δημοσίου και δημιουργία 
στην Τράπεζα της Ελλάδος Συστήματος Παρακολούθησης 
Συναλλαγών επί τίτλων με λογιστική μορφή (άϋλοι τίτλοι)» 
(ΦΕΚ 43Α/22.3.1994). 

4. Τις διατάξεις των άρθρων 64, 90 και 91 του ν. 2362/ 
1995 «Περί Δημοσίου Λογιστικού, ελέγχου των δαπανών 
του Κράτους κ.α.δ.» (ΦΕΚ 247 Α/27.11.1995). 

5. Τις διατάξεις του άρθρου 11 του ν.2459/1997 «Κατάρ¬ 
γηση φορολογικών απαλλαγών και άλλες διατάξεις» (ΦΕΚ 
17 Α718.2.1997), όπως τροποποιήθηκε με το άρθρο 9 του 
ν. 2579/1998. 

6. Τις διατάξεις των άρθρων 1-11 και 15 του ν. 2628/1998 
«Σύσταση Νομικού Προσώπου Δημοσίου Δικαίου με την 
επωνυμία Οργανισμός Διαχείρισης Δημοσίου Χρέους 
(Ο.Δ.ΔΗ.Χ.) και άλλες διατάξεις» (ΦΕΚ 151 Α/6.7.1998), κα¬ 
θώς και τις διατάξεις του άρθρου 31 του ν. 2682/1999 
(ΦΕΚ 16 Α/1999). 

7. Τις διατάξεις του ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/1997, 974/1998 και 2866/1998 του Συμβουλίου, 
όπως ισχύουν σχετικά με την εισαγωγή του ΕΥΡΩ». (ΦΕΚ 
207/Α/27.9.2000). 

8. Τις διατάξεις του άρθρου 37 του ν. 3130/28.3.2003 
(ΦΕΚ 76/Α) «Μισθώσεις ακινήτων για τη στέγαση Δημο¬ 
σίων Υπηρεσιών κ.α.δ.». 

9. Την υπ’ αριθμ. 2021180/2981/0023/31.3.1997 απόφαση 
του Υπουργού Οικονομίας και Οικονομικών «Περί των 
δαπανών σύναψης, έκδοσης και εξυπηρέτησης κ.λπ. των 
δανείων του δημοσίου (ΦΕΚ 286/Β/10.4.1997)». 

10. Την υπ’ αριθμ. 2/4627/0023/25.1.2001 απόφαση του 
Υπουργού Οικονομικών «Καθορισμός όρων, τύπου και 
κειμένου των ομολόγων Ελληνικού Δημοσίου σε Ευρώ, 
σταθερού επιτοκίου». 

11. Την υπ’ αριθμ. 2/19542/0023/Α/14.4.2005 απόφαση 
του Υπουργού Οικονομίας και Οικονομικών «Απόφαση 
έκδοσης δετούς ομολόγου του Ελληνικού Δημοσίου λή- 
ξεως 20.4.2010 με Δημοπρασία με ημερομηνία έκδοσης 
20.4.2005». 

12. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση αρμοδιοτήτων 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών». 

13. Το υπ’ αριθμ. 1058/4.11.2005 έγγραφο του Ο.Δ.ΔΗ.Χ., 
αποφασίζουμε: 

Την διάθεση στις 11.11.2005, τίτλων με άνοιγμα (γθ- 
οροπίηρ) της έκδοσης ομολόγων του Ελληνικού Δημοσί¬ 
ου στις 20.4.2005, σε άυλη μορφή, σταθερού επιτοκίου, 
δετούς διάρκειας, και λήξης 20.4.2010. 

ΒΑΣΙΚΟΙ ΟΡΟΙ ΕΚΔΟΣΗΣ: 

1) Οι τίτλοι, οι οποίοι θα διατεθούν με δημόσια εγγραφή, 
είναι ομόλογα του Ελληνικού Δημοσίου σε Ευρώ, σταθε¬ 
ρού επιτοκίου, διάρκειας πέντε (5) ετών, με ημερομηνία 
έκδοσης 20.4.2005 και λήξης 20.4.2010. 

2) Τα ομόλογα είναι ανώνυμοι τίτλοι, φέρουν τοκομε¬ 
ρίδια, ένα για κάθε τοκοφόρο περίοδο και εκδίδονται σε 
άυλη μορφή, είναι δε καταχωρημένα στο Σύστημα Αΰλων 
Τίτλων (Σ.Α.Τ.), που λειτουργεί στην Τράπεζα Ελλάδος. 

3) Η ονομαστική αξία των ομολόγων είναι 1.000 Ευρώ, 
ενώ η τιμή διάθεσης ορίζεται στο ....% της ονομαστικής 
αξίας, δηλαδή ίση με τη μεσοσταθμική τιμή που διαμορ¬ 


φώθηκε στις 8.11.2005, στη δημοπρασία ομολόγων ίδιας 
ημερομηνίας έκδοσης και λήξης. 

4) Το ποσό της παραπάνω έκδοσης θα καθορισθεί με 
νεότερη απόφασή μας. 

5) Το επιτόκιο των ομολόγων είναι το ίδιο με αυτό της 
αρχικής έκδοσης 3,10% ετησίως σταθερό για όλη την 
διάρκεια των ομολόγων. 

6) α. Τα ομόλογα αποφέρουν τόκο από την ημερομηνία 
έκδοσης τους προς επιτόκιο σταθερό για όλη τη διάρκεια 
τους. Ο τόκος υπολογίζεται στην ελάχιστη ονομαστική 
αξία €1.000, με βάση τον πραγματικό αριθμό ημερών κάθε 
τοκοφόρου περιόδου και έτος 365 ή 366 ημερών {αοίυαΙ/ 
εοΐυαΐ (Ι8ΜΑ)} και καταβάλλεται δεδουλευμένος. 

β. Στις 11.11.2005 που είναι η ημερομηνία ανοίγματος (γο- 
οροηίηρ) της έκδοσης και διακανονισμού θα καταβληθούν 
οι δεδουλευμένοι τόκοι των ομολόγων που αφορούν το 
χρονικό διάστημα από 20.4.2005 μέχρι 11.11.2005 σε ΕΥΡΩ 
υπολογισμένοι με έτος 365 ημερών και στρογγυλοποιη- 
μένοι στα 2 δεκαδικά ψηφία. 

γ. Οι δεδουλευμένοι τόκοι για το παραπάνω χρονικό 
διάστημα θα υπολογισθούν, επί της ελάχιστης ονομαστι¬ 
κής αξίας (€ 1.000,) με απόδοση, η οποία προκύπτει από 
το βασικό επιτόκιο 3,10% επί το κλάσμα ημερών 205/365 
για το χρονικό διάστημα από 20.4.2005 μέχρι 11.11.2005 
είναι ίση με 1,741096%. Έτσι οι δεδουλευμένοι τόκοι για 
το παραπάνω χρονικό διάστημα είναι 17,41 ευρώ. 

7) Η εξόφληση των τίτλων θα γίνει στην ονομαστική 
τους αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη, χωρίς να πληρωθεί πρόσθετος 
τόκος. Εργάσιμη ημέρα θεωρείται, η ημέρα κατά την οποία 
εκτελούνται πληρωμές στην Ελλάδα από τις εμπορικές 
τράπεζες και τις αγορές συναλλάγματος και κατά την 
οποία λειτουργεί το σύστημα Τ.Α.Β.Ο.Ε.Τ. 

8) Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

9) Οι λοιποί όροι των ομολόγων είναι ίδιοι με αυτούς 
που ισχύουν και για τα λοιπά ομόλογα τον Ελληνικού 
Δημοσίου σε Ευρώ σταθερού επιτοκίου. 

Β' ΔΙΑΔΙΚΑΣΙΑ ΑΝΑΘΕΣΗΣ ΜΕ ΔΗΜΟΣΙΑ ΕΓΓΡΑΦΗ 

1) Τα ομόλογα θα διατεθούν μόνο σε φυσικά πρόσω¬ 
πα - κατοίκους της Ε.Ε., με δημόσια εγγραφή μέσω της 
Τράπεζας της Ελλάδος, των τραπεζών, των πιστωτικών 
ιδρυμάτων, των μελών του Χρηματιστηρίου Αξιών Αθηνών 
και λοιπών φορέων, που είναι εξουσιοδοτημένοι από την 
Τράπεζα της Ελλάδος. 

Η δημόσια εγγραφή για την διάθεση των ομολόγων θα 
αρχίσει την Δευτέρα 7.11.2005 και θα ολοκληρωθεί την 
Τετάρτη 9.11.2005. 

2) Οι επενδυτές κατά την διαδικασία της δημόσιας εγ¬ 
γραφής δηλώνουν υποχρεωτικά: 

Το Α.Φ.Μ. τους, 

Τη χώρα προέλευσης του Α.Φ.Μ. τους, 

Τον χειριστή τους στο Σ.Α.Τ., 

Τη μερίδα και τον λογαριασμό τους στο Σ.Α.Τ., 

Το ποσό των ομολόγων, για το οποίο επιθυμούν να 
εγγραφούν. 

3) Οι εγγραφές θα γίνονται σε πολλαπλάσια των 1.000 
Ευρώ, με κατώτερο όριο εγγραφής για κάθε επενδυτή τα 
1.000 Ευρώ και με ανώτερο ποσό εγγραφής και διάθεσης 
ομόλογα ονομαστικής αξίας 15.000 Ευρώ. Η κατανομή 
και οι εγγραφές, θα γίνονται από το Σ.Α.Τ. του Κ.Α.Α., σε 
πολλαπλάσια των 1.000 Ευρώ. 

Την ημερομηνία έκδοσης, οι φορείς που θα έχουν δι¬ 
αθέσει ομόλογα με δημόσια εγγραφή, ενημερώνουν το 
σύστημα των αΰλων τίτλων της Τράπεζας της Ελλάδος 
κατά την συνήθη διαδικασία. 

4) Οι προσφερόμενοι με την παραπάνω διαδικασία τίτ¬ 
λοι θα είναι αφορολόγητοι, υπό την προϋπόθεση, ότι θα 
διακρατούνται μέχρι την λήξη τους. Το δικαίωμα της φο¬ 
ροαπαλλαγής προκύπτει αποκλειστικά από τις εγγραφές 
του Σ.Α.Τ. του Κεντρικού Αποθετηρίου Αξιών. 

5) Οι επενδυτές κάτοχοι των ομολόγων του ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις τράπεζες και τους λοιπούς εξουσιοδοτημένους φο¬ 
ρείς, οι οποίοι θα αγοράζουν τους τίτλους. 

6) Σε περίπτωση πώλησης των τίτλων από τα φυσικά 
πρόσωπα, χωρίς να έχει μεσολαβήσει πλερωμή τοκομε¬ 
ριδίου, θα γίνεται μόνο αλλαγή του ΙδΙΝ από Β σε Α και 
θα ισχύει φορολογικά ότι ισχύει για τα κανονικά τοκο¬ 
μερίδια. 

Σε περίπτωση που έχει μεσολαβήσει πληρωμή τοκομε¬ 
ριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά, δηλαδή ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τράπεζα της Ελλάδος, η οποία εν συνεχεία 
θα πιστώνει το Ελληνικό Δημόσιο. 

7) Η καταβολή του αντιτίμου αγοράς τίτλων (δθϋΐοηηθηΐ) 
θα γίνει στις 11.11.2005, ημερομηνία ανοίγματος (Γθ-οροπίπρ) 
της αρχικής έκδοσης (20.4.2005). 

8) Για την διάθεση των ομολόγων στο επενδυτικό κοινό 
από τις τράπεζες και λοιπούς εξουσιοδοτημένους φορείς, 
θα δοθεί προμήθεια 0,15% επίσης θα δοθεί προμήθεια στο 
Σ.Α.Τ. του Κεντρικού Αποθετηρίου Αξιών 0,04%. 

Κάλυψη δαπάνης: Από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού για το οικονομικό έτος 2005 και για τα 
επόμενα οικονομικά έτη, η οποία θα καλυφθεί από τις 
πιστώσεις που εγγράφονται στις κατ’ έτος προβλέψεις 
δαπανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/59244/0023Α (3) 

Απόφαση Δημοπρασίας επανέκδοσης δετούς ομολόγου 
λήξεως 20.4.2010 με ημερομηνία διάθεσης 11.11.2005. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις»(ΦΕΚ 178Α/17.12.1990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν. 2198/1994 
«Αύξηση αποδοχών δημοσίων υπαλλήλων εν γένει, σύνα¬ 
ψη δανείων υπό του Ελληνικού Δημοσίου και δημιουργία 
στην Τράπεζα της Ελλάδος Συστήματος Παρακολούθησης 
Συναλλαγών επί τίτλων με λογιστική μορφή (άϋλοι τίτλοι)» 
(ΦΕΚ 43Α/22.3.1994). 

4. Τις διατάξεις των άρθρων 64, 90 και 91 του ν. 2362/ 
1995 «Περί Δημοσίου Λογιστικού, ελέγχου των δαπανών 
του Κράτους κ.α.δ.» (ΦΕΚ 247 Α/27.11.1995). 


5. Τις διατάξεις του άρθρου 11 του ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α'/18.2.1997), όπως τροποποιήθηκε με το άρθρο 9 
του ν. 2579/1998. 

6. Τις διατάξεις των άρθρων 1-11 και, 15 του ν. 2628/1998 
«Σύσταση Νομικού Προσώπου Δημοσίου Δικαίου με την 
επωνυμία Οργανισμός Διαχείρισης Δημοσίου Χρέους 
(Ο.Δ.ΔΗ.Χ.) και άλλες διατάξεις» (ΦΕΚ 151 Α/6.7.1998). κα¬ 
θώς και τις διατάξεις του άρθρου 31 του ν. 2682/1999 
(ΦΕΚ 16 Α/1999). 

7. Τις διατάξεις του ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/97, 974/1998 και 2866/1998 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207/ 
Α/27.9.2000). 

8. Τις διατάξεις του άρθρου 37 του ν. 3130/28.3.2003 
(ΦΕΚ 76/Α) «Μισθώσεις ακινήτων για τη στέγαση Δημο¬ 
σίων Υπηρεσιών κ.α.δ.». 

9. Την υπ’ αριθμ. 2021180/2981/0023/31.3.1997 απόφαση 
του Υπουργού Οικονομίας και Οικονομικών «Περί των 
δαπανών σύναψης, έκδοσης και εξυπηρέτησης κ.λπ. των 
δανείων του δημοσίου (ΦΕΚ 286/Β/10.4.1997)». 

10. Την υπ’ αριθμ. 2/4627/0023/25.1.2001 απόφαση του 
Υπουργού Οικονομίας και Οικονομικών «Καθορισμός όρων, 
τύπου και κειμένου των ομολόγων Ελληνικού Δημοσίου 
σε Ευρώ, σταυρού επιτοκίου». 

11. Την υπ’ αριθμ. 2 /19542/0023/Α/14.4.2005 απόφαση 
του Υπουργού Οικονομίας και Οικονομικών «Απόφαση 
έκδοσης δετούς ομολόγου του Ελληνικού Δημοσίου λή¬ 
ξεως 20.4.2010 με Δημοπρασία με ημερομηνία έκδοσης 
20.4.2005». 

12. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση αρμοδιοτήτων 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών». 

13. Την υπ’ αριθμ. 2/72511/0023Α/29.12.2004 κοινή από¬ 
φαση του Υπουργού Οικονομίας και Οικονομικών και του 
Διοικητή της Τραπέζης Ελλάδος «Κανονισμός λειτουργίας 
των Βασικών Διαπραγματευτών Αγοράς». 

14. Το υπ’ αριθμ. 1058/4.11.2005 έγγραφο του Ο.Δ.ΔΗ.Χ., 
αποφασίζουμε: 

Ορίζουμε τους βασικούς όρους επανέκδοσης καθώς και 
την διαδικασία της δημοπρασίας μέσω της οποίας θα 
διατεθούν στις 11.11.2005, τίτλοι με άνοιγμα Γθ-οροηίηρ της 
αρχικής έκδοσης ομολόγων του Ελληνικού Δημοσίου στις 
20.4.2005, σε άυλη μορφή, σταθερού επιτοκίου, δετούς 
διάρκειας, και λήξης 20.4.2010. 

ΒΑΣΙΚΟΙ ΟΡΟΙ ΕΚΔΟΣΗΣ: 

1) Οι τίτλοι οι οποίοι θα διατεθούν είναι ομόλογα του 
Ελληνικού Δημοσίου σε Ευρώ, διάρκειας πέντε ετών, στα¬ 
θερού επιτοκίου και ημερομηνία λήξης την 20.4.2010. 

2) Τα ομόλογα είναι ανώνυμοι τίτλοι, φέρουν τοκομε¬ 
ρίδια, ένα για κάθε τοκοφόρο περίοδο και εκδίδονται σε 
άϋλη μορφή, είναι δε καταχωρημένα στο Σύστημα Αΰλων 
Τίτλων (Σ.Α.Τ.), που λειτουργεί στην Τράπεζα Ελλάδος. 

3) Η ονομαστική αξία των ομολόγων είναι 1.000 Ευρώ. 

4) Το επιτόκιο των ομολόγων είναι το ίδιο με αυτό της 
αρχικής έκδοσης 3,10% ετησίως σταθερό για όλη την 
διάρκεια των ομολόγων. 

5) Το ποσό, το οποίο θα δημοπρατηθεί με άνοιγμα (γθ- 
οροηίης) στις 11.11.2005 ορίζεται σε ένα δισεκατομμύριο 
Ευρώ (€ 1.000.000.000). 

6) α. Τα ομόλογα αποφέρουν τόκο από την ημερομηνία 
έκδοσης τους προς επιτόκιο σταθερό για όλη τη διάρκεια 
τους. Ο τόκος υπολογίζεται στην ελάχιστη ονομαστική 
αξία € 1.000, με βάση τον πραγματικό αριθμό ημερών κάθε 

τοκοφόρου περιόδου και έτος 365 ή 366 ημερών {αοίυαΙ/ 
αοίυαΐ (ΙδΜΑ)} και καταβάλλεται δεδουλευμένος. 

β. Στις 11.11.2005 που είναι η ημερομηνία ανοίγματος (γθ- 
οροπίηρ) της έκδοσης και διακανονισμού θα καταβληθούν 
οι δεδουλευμένοι τόκοι των ομολόγων που αφορούν το 
χρονικό διάστημα από 20.4.2005 μέχρι 11.11.2005 σε ΕΥΡΩ 
στρογγυλοποιημένοι στα 2 δεκαδικά ψηφία. 

γ. Οι δεδουλευμένοι τόκοι για το παραπάνω χρονικό 
διάστημα θα υπολογισθούν, επί της ελάχιστης ονομαστι¬ 
κής αξίας (€ 1.000) με απόδοση, η οποία προκύπτει από 
το βασικό επιτόκιο 3,10% επί το κλάσμα ημερών 205/365 
για το χρονικό διάστημα από 20.4.2005 μέχρι 11.11.2005 
είναι ίση με 1,741096%. Έτσι οι δεδουλευμένοι τόκοι για 
το παραπάνω χρονικό διάστημα είναι 17,41 ευρώ. 

7) Η εξόφληση των τίτλων θα γίνει στην ονομαστική 
τους αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη, χωρίς να πληρωθεί πρόσθετος 
τόκος. Εργάσιμη ημέρα θεωρείται, η ημέρα κατά την οποία 
εκτελούν πληρωμές στην Ελλάδα οι εμπορικές τράπεζες 
και οι αγορές συναλλάγματος και κατά την οποία λει¬ 
τουργεί το σύστημα Τ.Α.Β.6.Ε.Τ. 

8) Οι τόκοι των ομολόγων υπόκεινται σε φορολόγηση 
βάσει συντελεστού φορολόγησης που ισχύει κατά την 
έκδοση των τίτλων (10%). Η παρακράτηση του φόρου θα 
γίνει κατά την εξαργύρωση των τοκομεριδίων. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

9) Οι λοιποί όροι των ομολόγων είναι ίδιοι με αυτούς 
που ισχύουν και για τα λοιπά ομόλογα του Δημοσίου σε 
Ευρώ σταθερού επιτοκίου. 

Β' ΔΗΜΟΠΡΑΣΙΑ 

1) Η δημοπρασία θα είναι τύπου ανταγωνιστικών προ¬ 
σφορών (οοηηρβϋΐϊνβ αυοΐίοπ ή πηυΐΐίρΐβ ρποο ευοΐίοη) και θα 
διεξαχθεί βάσει του Κανονισμού Λειτουργίας των Βασικών 
Διαπραγματευτών Αγοράς, την Τρίτη 8.11.2005, μέσω της 
ΗΔΑΤ από τον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι οποίοι 
υποβάλλουν μέχρι 5 ανταγωνιστικές προσφορές έκαστος. 
Το ελάχιστο ποσό κάθε προσφοράς δεν θα υπολείπε¬ 
ται των πέντε εκατομμυρίων ΕΥΡΩ (€ 5.000.000) και δεν 
θα υπερβαίνει σε ονομαστική αξία το δημοπρατούμενο 
ποσό. 

Οι προσφορές θα αναφέρονται σε ονομαστικές αξί¬ 
ες πολλαπλάσιες των πεντακοσίων χιλιάδων ΕΥΡΩ 
(€ 500.000). 

3) Κάθε προσφορά πρέπει να περιλαμβάνει την ονομα¬ 
στική αξία των ομολόγων που ζητούνται καθώς και την 
τιμή που είναι διατεθειμένος να πληρώσει ο κάθε Βασικός 
Διαπραγματευτής. 

Το προσφερόμενο τίμημα που θα υποβληθεί δεν θα 
συμπεριλαμβάνει τους δεδουλευμένους τόκους (οΙοβη 
ρποο). 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντας στη 
δημοπρασία θα γίνει αναλογικά και με προσέγγιση τα 
χίλια ΕΥΡΩ (€ 1.000). 

5) Μη ανταγωνιστικές προσφορές δικαιούνται να υπο¬ 
βάλλουν μόνο οι Βασικοί Διαπραγματευτές (μία μη αντα¬ 
γωνιστική προσφορά έκαστος). Η ποσότητα που θα δια¬ 
τίθεται με τη διαδικασία αυτή εκ μέρους του Ελληνικού 
Δημοσίου, δεν θα υπερβαίνει το 20% του δημοπρατούμε- 


νου ποσού. Η κατανομή στους ενδιαφερομένους γίνεται 
ανάλογα με τη συμμετοχή τους στις μη ανταγωνιστικές 
προσφορές. Οι μη ανταγωνιστικές προσφορές ικανοποι¬ 
ούνται στη μέση σταθμική τιμή όλων των επιτυχών αντα¬ 
γωνιστικών προσφορών. 

Η κάθε μια μη ανταγωνιστική προσφορά δεν μπορεί να 
υπερβαίνει το συνολικό ποσό που διατίθεται με τη μέθοδο 
των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
8.11.2005 και μέχρι την 12.00 μεσημβρινή ώρα Ελλάδος. 

6) Η αναγγελία των επιτυχών προσφορών και των απο¬ 
τελεσμάτων της δημοπρασίας θα γίνει την ίδια ημέρα 
της διεξαγωγής της δημοπρασίας στις 8.11.2005 και μέχρι 
την 12:45 μεσημβρινή ώρα Ελλάδος, από τον Οργανισμό 
Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και εντός δύο 
εργάσιμων ημερών (μέχρι τη 12:00 μεσημβρινή ώρα Ελ¬ 
λάδος της 10.11.2005), να υποβάλουν προσφορές μέσω 
«της ΗΔΑΤ, για την απόκτηση στη μέση σταθμική τιμή 
της δημοπρασίας επί πλέον τίτλων μέχρι συνολικής ονο¬ 
μαστικής αξίας ίσης προς το 20% του δημοπρατούμενου 
ποσού. Στην περίπτωση που η συνολική ονομαστική αξία 
των νέων προσφορών υπερβαίνει το ανωτέρω ποσοστό, 
η κατανομή των τίτλων σε κάθε έναν Βασικό Διαπραγμα¬ 
τευτή θα γίνεται με την αναλογία που προκύπτει από το 
μέσο σταθμικό ποσοστό συμμετοχής ενός εκάστου στις 
επιτυχείς ανταγωνιστικές προσφορές των προηγουμένων 
της παρούσας τριών δημοπρασιών ομολόγων. Το τυχόν 
αδιάθετο υπόλοιπο αυτού του ποσού θα κατανέμεται εξ 
ίσου στους ενδιαφερομένους Βασικούς Διαπραγματευτές 
Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 10.11.2005, 
από την Τράπεζα της Ελλάδος (ΗΔΑΤ). 

8) Οι υποβαλλόμενες στις δημοπρασίες προσφορές, 
κατατασσόμενες κατά φθίνουσα τάξη τιμών, είτε ικανο¬ 
ποιούνται όλες κατά σειρά μέχρι του ύψους του δημο¬ 
πρατούμενου ποσού, είτε ακυρώνεται η δημοπρασία εξ 
ολοκλήρου. Ο εκδότης διατηρεί το δικαίωμα επανάληψης 
της ακυρωθείσας δημοπρασίας. 

9) Κατ’ εξαίρεση, σε περίπτωση που υπάρχει σημαντική 
απόκλιση των τιμών που δόθηκαν για το 80% του δημο- 
πρατηθέντος ποσού σε σχέση με τις τιμές που δόθηκαν 
για το εναπομένον 20%, ο εκδότης διατηρεί το δικαίω¬ 
μα να απορροφήσει μόνο το 80% του δημοπρατηθέντος 
ποσού. 

10) Η καταβολή του αντιτίμου αγοράς τίτλων (ΒθίίΙθπηβηΐ) 
θα γίνει στις 11.11.2005, ημερομηνία διάθεσης των τίτ¬ 
λων. 

11) Στα τοκομερίδια των αΰλων τίτλων δίδεται η δυνατό¬ 
τητα ξεχωριστής διαπραγμάτευσης (Βίπρρίηρ). Οι κωδικοί 
αριθμοί (Ι5ΙΝ) των ομολόγων θα είναι εκείνοι οι οποίοι 
είχαν δοθεί κατά την έκδοση της 20.4.2005. 

12) Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

13) Το Ελληνικό Δημόσιο διατηρεί το δικαίωμα με από¬ 
φαση του Υπουργού Οικονομίας και Οικονομικών, να προ¬ 
αγοράσει μέρος ή το σύνολο των ομολόγων οποιαδήποτε 
χρονική στιγμή, είτε στην ανοικτή αγορά ή με οποιοδή- 
ποτε άλλο τρόπο. 

14) Τα ομόλογα είναι διαπραγματεύσιμα στο Χρημα¬ 
τιστήριο αξιών Αθηνών, στην Ηλεκτρονική Δευτερογε¬ 
νή Αγορά τίτλων (Η.Δ.Α.Τ.) και στη διατραπεζική αγορά 
(Ο.Τ.Ω.). 

15) Για τα ομόλογα αυτά δεν θα δοθεί καμία προμήθεια 
διάθεσης. 

Γ' ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού, από 
14.11.2005 (συμπεριλαμβανομένης) μέχρι και πέντε (5) ερ¬ 
γάσιμες ημέρες, δηλαδή μέχρι και την 18η Νοεμβρίου 2005, 
η Τράπεζα Ελλάδος, οι τράπεζες, τα πιστωτικά ιδρύματα, 
οι Χρηματιστές - μέλη του Χρηματιστηρίου Αξιών Αθη¬ 
νών και λοιποί φορείς, οι οποίοι είναι εξουσιοδοτημένοι 
από την Τράπεζα της Ελλάδος και έχουν στην κατοχή 
τους ομόλογα οπό την παραπάνω δημοπρασία (8.11.2005), 
μπορούν να διαθέτουν τους τίτλους, που κατέχουν στα 
φυσικά πρόσωπα, σε απεριόριστα ποσά στην τιμή μετα¬ 
πώλησης, που θα έχουν καθορίσει οι ίδιοι. 

Προϋπόθεση για την παραπάνω διάθεση είναι οι επεν¬ 
δυτές να είναι φυσικά πρόσωπα, κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και να 
έχουν μερίδα επενδυτή και λογαριασμό στο Σ.Α.Τ. του 
Κεντρικού Αποθετηρίου Αξιών (Κ.Α.Α.). 

Τα ομόλογα που θα διατίθενται με την παραπάνω 
διαδικασία, θα είναι αφορολόγητα, θα ισχύει το Ι5ΙΝ Β 
(ΘΒ0Α14018771) για τα φυσικά πρόσωπα, χωρίς παράγω- 
γους τίτλους, δηλαδή δεν επιτρέπεται η αποκοπή των 
τοκομεριδίων από το σώμα και αυτό αποτελεί μια από 
τις προϋποθέσεις για την φοροαπαλλαγή. 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσης τους και διακρατώ- 
νται μέχρι την λήξη τους. 

Το δικαίωμα της φοροαπαλλαγής προκύπτει αποκλει¬ 
στικά από τις εγγραφές του Σ.Α.Τ. του Κεντρικού Απο¬ 
θετηρίου Αξιών. 

Κάθε ημέρα διάθεσης οι τράπεζες και λοιπά ιδρύματα, 
ενημερώνουν το σύστημα των άυλων τίτλων της Τράπε¬ 
ζας της Ελλάδος για τη μεταφορά των ομολόγων από 
το αρχικό ΙδΙΝ (δημοπρασίας) στο Β Ι5ΙΝ (έκδοσης για 
φυσικά πρόσωπα), κατά την συνήθη διαδικασία, καθώς 
και τις αντίστοιχες μερίδες των επενδυτών στο Σ.Α.Τ. 
του Κ.Α.Α. 

Οι επενδυτές κάτοχοι των ομολόγων του Ι5ΙΝ Β μπορούν 
για την πώληση των τίτλων τους να απευθύνονται στις 
τράπεζες και τους λοιπούς εξουσιοδοτημένους φορείς, 
οι οποίοι θα αγοράζουν τους τίτλους. 

Σε περίπτωση πώλησης των τίτλων από τα φυσικά πρό¬ 
σωπα, χωρίς να έχει μεσολαβήσει πληρωμή τοκομεριδίου, 
θα γίνεται μόνον αλλαγή του ΙδΙΝ από Β σε Α και θα ισχύει 
φορολογικά ότι ισχύει για τα κανονικά τοκομερίδια. 

Στην περίπτωση, που έχει μεσολαβήσει πληρωμή τοκο¬ 
μεριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά, δηλαδή, ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τράπεζα της Ελλάδος, η οποία εν συνεχεία 
θα πιστώνει το Ελληνικό Δημόσιο. 

ΚΑΛΥΨΗ ΔΑΠΑΝΗΣ: 

Από τις διατάξεις της παρούσας απόφασης προκαλείται 
δαπάνη σε βάρος του Κρατικού Προϋπολογισμού για το 
οικονομικό έτος 2005 και για τα επόμενα οικονομικά έτη, 
η οποία θα καλυφθεί από τις πιστώσεις που εγγράφονται 
στις κατ’ έτος προβλέψεις δαπανών εξυπηρέτησης του 
Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθ. 2911/0051 (4) 

Σύσταση ελεγκτικής ομάδας για τη διενέργεια ελέγχου συ¬ 
στήματος διαχείρισης στο πλαίσιο πράξης τον Επιχει¬ 
ρησιακού Προγράμματος, «Αγροτική Ανάπτυξη - Ανα¬ 
συγκρότηση της Υπαίθρου 2000-2006» (ΕΠΑΑ-ΑΥ). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), όπως 
τροποποιήθηκε με το άρθρο 23 του ν. 3148/2003 (ΦΕΚ 
Α' 136). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και της εξουσίας να υπογράφουν «με 
εντολή Υφυπουργού» στο Γ.Γ. Δημοσιονομικής Πολιτικής, 
στους Γ ενικούς Διευθυντές και στους Προϊσταμένους Δι¬ 
ευθύνσεων και Τμημάτων του Γενικού Λογιστηρίου του 
Κράτους» (ΦΕΚ Β' 1185), όπως τροποποιήθηκε με την υπ’ 
αριθμ. 2/20554/0004/19.4.2005 όμοια της (ΦΕΚ Β' 556) και 
ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) τον ν. 2860/2000» (ΦΕΚ Β' 1170). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2005. 

7. Το εγκεκριμένο ετήσιο πρόγραμμα Τεχνικής Βοήθειας 
της Ε.Δ.ΕΛ. για το έτος 2005. 

8. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα Αγροτικής Ανάπτυξης - Ανα¬ 
συγκρότησης της Υπαίθρου (ΕΠΑΑ-ΑΥ) 2000-2006. 

9. Το γεγονός ότι από τις διατάξεις αυτής της απόφασης 
προκαλείται δαπάνη 1200 €, πλέον εργοδοτικών εισφο¬ 
ρών, για την αμοιβή των ελεγκτών, η οποία θα καλυφθεί 
από το πρόγραμμα της Τεχνικής Βοήθειας της ΕΔΕΑ, 
αποφασίζουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου του συστήματος διαχείρισης της πράξης τον ΕΠΑΑ- 
ΑΥ: «Μέτρα υπέρ των παραγωγών της χώρας που οι 
γεωργοκτηνοτροφικές τους εκμεταλλεύσεις ζημιώθηκαν 
από θεομηνίες και δυσμενείς καιρικές συνθήκες (χιονο¬ 
πτώσεις, παγετούς, πλημμύρες, χιονοθύελλες και ανεμο¬ 
θύελλες) κατά τους μήνες Νοέμβριο και Δεκέμβριο 2001 
καθώς και τον Ιανουάριο 2002 (ΠΡΟΣΚΛΗΣΗ 2004)» (κωδ. 
ΟΠΣ 97054), του Άξονα Προτεραιότητας 6 «Ανάπτυξη και 
προστασία φυσικών πόρων και περιβάλλοντος», Μέτρο 
5 «Αντιμετώπιση ζημιών που προκαλούνται στη γεωργία 
γενικά (γεωργία - κτηνοτροφία) από θεομηνίες, πυρκάίές 
και άλλα έκτακτα γεγονότα», χρηματοδοτούμενη από το 
ΕΓΤΠΕ - Τμήμα Προσανατολισμού. Ο έλεγχος αφορά το 
υποέργο με αριθ. 13 «Αποκατάσταση ζημιών στο Υποκα¬ 
τάστημα Ηρακλείου Κρήτης». 

2. Μέλη της Ελεγκτικής ομάδας ορίζονται οι εξής: 

- Γεώργιος Τζιμάνης, υπάλληλος της 51ης Δ/νσης Προ¬ 
γραμματισμού & Ελέγχων του ΓΛΚ, ως συντονιστής. 

- Ειρήνη Γκαβέλα, υπάλληλος της 51ης Δ/νσης Προγραμ¬ 
ματισμού & Ελέγχων του Γ ΛΚ, 

- Κεραμάρη Νικολέττα, γεωπόνος, ως εμπειρογνώμων. 

3. Ο έλεγχος θα διενεργηθεί: 

1) Στην έδρα του Τελικού Δικαιούχου-ΕΛΓΑ στο Νομό 
Αττικής στις 9.12.2005 και 

2) Στο Φορέα Ελέγχου του υποέργου που είναι το Υπο¬ 
κατάστημα ΕΛΓΑ Ηρακλείου Κρήτης και στους Τελικούς 
Αποδέκτες για τον επιτόπιο έλεγχο φυσικού αντικειμένου, 
κατά το χρονικό διάστημα οπό 11.12.2005 -17.12.2005 στους 
Νομούς Ηρακλείου και Χανιών Κρήτης. 

4. Έργο της Ελεγκτικής Ομάδας είναι να διαπιστωθεί: 

- η ορθή διαχείριση της πράξης από τον Τελικό Δικαι¬ 
ούχο -ΕΛΓΑ και τον Φορέα Ελέγχου υποέργου 

- η πορεία υλοποίησης της πράξης, σύμφωνα με τις 
εθνικές και κοινοτικές διατάξεις 

- η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών 

- η υλοποίηση του φυσικού αντικειμένου του υποέργου 13. 

5. Μετά το πέρας του ελέγχου θα συνταχθεί έκθεση που 
θα παραδοθεί στη Διεύθυνση Προγραμματισμού και Ελέγ¬ 
χων το αργότερο εντός τριών μηνών από την περαίωση 
του ελέγχου, για εισήγηση στην Επιτροπή Δημοσιονομικού 
Ελέγχου και έγκριση. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 4 
του προοιμίου απόφαση. 

Η παρούσα αποτελεί και έγκριση μετακίνησης της ελε¬ 
γκτικής ομάδας με οποιοδήποτε μεταφορικό μέσο και του 
ταξί εντός των ορίων του κάθε νομού. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 5 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2005 

Με εντολή Υφυπουργού 
Η Γ ενική Διευθύντρια 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-*- 

Αριθ. 2910/0051 (5) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα ΟΑΛΑΑ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), όπως 
τροποποιήθηκε με το άρθρο 23 του ν. 3148/2003 (ΦΕΚ 
Α' 136). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών «Μεταβίβαση αρ¬ 
μοδιοτήτων και της εξουσίας να υπογράφουν «με εντολή 
Υφυπουργού» στο Γ.Γ. Δημοσιονομικής Πολιτικής, στους 


Γ ενικούς Διευθυντές και στους Προϊσταμένους Διευθύνσεων 
και Τμημάτων του Γ ενικού Λογιστηρίου του Κράτους» (ΦΕΚ 
Β' 1185), όπως τροποποιήθηκε με την υπ’ αριθμ. 2/20554/ 
0004/19.4.2005 όμοιά της (ΦΕΚ Β' 556) και ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2005. 

7. Το εγκεκριμένο ετήσιο πρόγραμμα Τεχνικής Βοήθειας 
της Ε.Δ.ΕΛ. για το έτος 2005. 

8. Την ανάγκη διενέργειας ουσιαστικού ελέγχου στο 
Ε.Π. ΟΑΛΑΑ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 750,00 ευρώ, πλέον εργοδοτι- 
κών εισφορών, για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας της 
Ε.Δ.ΕΛ, αποφασίζουμε: 

1. Συνιστούμε Ελεγκτική Ομάδα για τη διενέργεια: 

α) ουσιαστικού ελέγχου στην Πράξη «Εξοπλισμός Υπη¬ 
ρεσιών Τροχαίας για την Παροχή Οδικής Ασφάλειας 
στους Χρήστες των Ευρωπαϊκών Οδικών Αξόνων» κωδ. 
ΜΙ8 70686, υποέργο 15 «Προμήθεια Συσκευών Μετρήσεως 
Ταχύτητας Μεταφορικών Μέσων (ΒΑϋΑΒ) με Φωτογραφι¬ 
κό Σύστημα σε Υπηρεσιακά Αυτοκίνητα», που υλοποιείται 
από το Υπουργείο Δημόσιας Τάξης. 

β) ουσιαστικού ελέγχου στην Πράξη «Λιμένας Λαυρίου» 
κωδ. ΜΙ8 80076 υποέργο 2 «Κατασκευή Κρηπιδωμάτων 
Εξυπηρέτησης Πλοίων Νέας Τεχνολογίας», που υλοποιεί¬ 
ται από τη Δ/νση Λιμενικών Έργων (Δ4) του ΥΠΕΧΩΔΕ. 

2. Μέλη της Ελεγκτικής ομάδας ορίζονται οι εξής: 

• Μαγδαληνή Γεροντίδου, Μηχανικός, υπάλληλος της 
51ης Δ/νσης Προγραμματισμού και Ελέγχων του Γ.Λ.Κ., ως 
συντονίστρια του ελέγχου. 

• Ματθαίος Ανδρουλάκης, Δημοσιονομικός, υπάλλη¬ 
λος της 51ης Δ/νσης Προγραμματισμού και Ελέγχων του 
Γ.Λ.Κ. 

• Νικόλαος Κρεμμύδας, Δημοσιονομικός, υπάλληλος της 
51ης Δ/νσης Προγραμματισμού και Ελέγχων του Γ.Λ.Κ. 

3. Ο έλεγχος θα διενεργηθεί κατά το χρονικό διάστημα 
21 έως και 25.11.2005, σύμφωνα με το παρακάτω χρονο¬ 
διάγραμμα: 

Στις 21.11.2005 στην έδρα της Ειδικής Υπηρεσίας Δια¬ 
χείρισης του Επιχειρησιακού Προγράμματος ΟΑΛΑΑ, για 
την ένταξη των ανωτέρω Πράξεων, επί της οδού Κόνιαρη 
15, 11471 Αθήνα. Στις 22.11.2005 στο Υπουργείο Δημόσι¬ 
ας Τάξης, φορέα υλοποίησης της πράξης «Εξοπλισμός 
Υπηρεσιών Τροχαίας για την Παροχή Οδικής Ασφάλειας 
στους Χρήστες των Ευρωπαϊκών Οδικών Αξόνων», επί της 
οδού Π. Κανελλοπούλου 4,10177 Αθήνα. 

Στις 23-24.11.2005 στη Δ/νση Λιμενικών Έργων (Δ4) του 
ΥΠΕΧΩΔΕ, φορέα υλοποίησης της πράξης «Λιμένας Λαυ¬ 
ρίου», υποέργο 2 «Κατασκευή Κρηπιδωμάτων Εξυπηρέτη¬ 
σης Πλοίων Νέας Τεχνολογίας», που υλοποιείται από τη 
Δ/νση Λιμενικών Έργων (Δ4) του ΥΠΕΧΩΔΕ επί της οδού 
Σεβαστουπόλεως 1,11526 Αθήνα 

Στις 25.11.2005 επίσκεψη στο φυσικό αντικείμενο της 
ανωτέρω πράξης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21511 


Για τις μετακινήσεις της ελεγκτικής ομάδας, θα χρη¬ 
σιμοποιηθεί Ι.Χ. αυτοκίνητο, ή ταξί (εντός του ορίου του 
νομού) ή οποιοδήποτε άλλο μέσο μαζικής μεταφοράς. 

4. Έργο της Ελεγκτικής Ομάδας ειδικότερα είναι: 

- η διαπίστωση της πορείας υλοποίησης των ελεγχό¬ 
μενων υποέργων, σύμφωνα με τις εθνικές και κοινοτικές 
διατάξεις, 

- η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

- η εξακρίβωση της υλοποίησης του φυσικού αντικει¬ 
μένου του έργου. 

5. Μετά το πέρας του ελέγχου θα συνταχθεί έκθεση 
με τα αποτελέσματα ελέγχου, σύμφωνα με την υπ’ αριθμ. 
907/052/2.7.2003 (ΦΕΚ 878/2.7.2003) κοινή υπουργική από¬ 
φαση. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοιχείο 
4 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Με εντολή Υφυπουργού 
Η Γ ενική Διευθύντρια 
ΚΟΡΙΝΑ ΑΝΤΩΝΟΜΑΝΩΛΑΚΗ 

- ♦ - 

Αριθ. ΥΠ.ΠΟ/ΔΙΜ/77409/2535 (6) 

Χορήγηση άδειας ίδρυσης και λειτουργίας Μουσικής 
Σχολής στη Ζαφειρούλα Ψαρρού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων οφορώντων 
εις τον κανονισμό λειτουργίας των ιδιωτικών μουσικών 
ιδρυμάτων» ως και του από 11.11.1957, β.δ/τος «περί κυ- 
ρώσεως του εσωτερικού κανονισμού του Ωδείου Θεσ¬ 
σαλονίκης». 

β. Του άρθρου 30 του π.δ./τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α/2003). 

γ. Του άρθρου 90 του π.δ./τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικό 
όργανα» (ΦΕΚ 98/τΑ/2005). 

δ. Του β.δ/τος 16/1966 «περί ιδρύσεως ιδιωτικών μουσι¬ 
κών ιδρυμάτων (ΦΕΚ 7/τ.Α/1966). 

2. Την υπ’ αριθμ. ΥΠ.ΠΟ/ΓΝΟΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γ εν. Γ ραμματείς, 
Γ εν. Δ/ντές, Προϊσταμένους Δ/νσεων, Τ μημάτων, Γ ραφείων 
της Κ.Υ. του ΥΠ.ΠΟ» (ΦΕΚ 987/τ.Β/28.11.1991). 

3. Την υπ’ αριθμ. ΥΠ.ΠΟ/ΓΝΟΣ/33992/31.8.1987 απόφαση 
«προϋποθέσεις λειτουργίας τμήματος κλασικής κιθάρας» 
(ΦΕΚ 500/τΒ/1987). 

4. Το άρθρο 29 του ν. 1158/1981 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαίδευ¬ 
σης». 

5. Το από 5.9.2005 Πρακτικό Αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων της Περιφέρειας Στερεός Ελ¬ 
λάδας. 

6. Το από 26.5.2005 Πρακτικό Αυτοψίας της Επιτροπής 
Ελέγχου καταλληλότητας Μουσικών Εκπαιδευτηρίων Πε¬ 
ριφέρειας Στερεός Ελλάδας 

7. Τις από 30.3.2005 και 4.11.2005 αιτήσεις της με τα 
συνημμένα δικαιολογητικά. 


6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Χορηγούμε στη Ζαφειρούλα Ψαρρού άδεια ίδρυσης 
και λειτουργίας Μουσικής Σχολής που θα στεγασθεί στην 
παραλιακή οδό στην Ερατεινή Φωκίδας και θα έχει την 
επωνυμία «Μουσική Σχολή Ερατεινής Ζαφειρούλα Ψαρ¬ 
ρού». 

2. Η Μουσική Σχολή θα λειτουργήσει τα τμήματα:. 

1) Ωδικής, 2) Αρμονίας, 3) Αντίστιξης, 4) Φυγής, 5) Πλη- 
κτών, 6) Εγχόρδων, 7) Πνευστών, 8) Κλασικής Κιθάρας, 9) 
Μονωδίας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 2005-2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. 21675/2 (7) 

Κατάργηση της υπ’ αριθμ. 19868/Ζ/6.10.2005 απόφασης 
«Σύσταση - Συγκρότηση Ειδικής Επιτροπής Διενέρ¬ 
γειας Διεθνούς Κλειστού Διαγωνισμού για την επιλο¬ 
γή Αναδόχου για την υλοποίηση του έργου «Κρατική 
Ταινιοθήκη: Ψηφιοποίηση και διάθεση Οπτικοακουστι- 
κού Υλικού». 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού της 
Γ ενικής Γ ραμματείας Τύπου και Πληροφοριών του Υπουρ¬ 
γείου Προεδρίας της Κυβερνήσεως», όπως έχει τροπο¬ 
ποιηθεί και ισχύει. 

2. Τις διατάξεις του ν. 3242/2004 (ΦΕΚ 102/Α/24.5.2004) 
«Ρυθμίσεις για την οργάνωση και λειτουργία της Κυβερ¬ 
νήσεως, τη διοικητική διαδικασία και τους ΟΤΑ». 

3. Τις διατάξεις του άρθρου 25 παρ. 2 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των Γ ρα¬ 
φείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον 
ευρύτερο τομέα των μέσων ενημέρωσης». 

4. Την υπ’ αριθμ. 17133/Η/31.8.2005 απόφαση προκήρυ¬ 
ξης Δημοσίου Διαγωνισμού για την ανάθεση του έργου 
«Κρατική Ταινιοθήκη: Ψηφιοποίηση και διάθεση Οπτικο- 
ακουστικου Υλικού». 

5. Την υπ’ αριθμ. 17134/Η/31.8.2005 Διακήρυξη Διεθνούς 
Κλειστού Διαγωνισμού με κριτήριο κατακύρωσης την 
πλέον συμφέρουσα από οικονομική άποψη προσφορά σε 
Ευρώ, για την επιλογή αναδόχου για την υλοποίηση του 
έργου «Κρατική Ταινιοθήκη: Ψηφιοποίηση και διάθεση 
οπτικοακουστικού υλικού». 

6. Το υπ’ αριθμ. 3467/30.9.2005 Υπηρεσιακό Σημείωμα 
της Γ ενικής Γ ραμματέως Επικοινωνίας. 

7. Την υπ’ αριθμ. 19868/Ζ/6.10.2005 απόφαση «Σύσταση 
- Συγκρότηση Ειδικής Επιτροπής Διενέργειας Διεθνούς 
Κλειστού Διαγωνισμού για την επιλογή αναδόχου για την 
υλοποίηση του έργου «Κρατική Ταινιοθήκη: Ψηφιοποίηση 
και διάθεση Οπτικοακουστικού Υλικού». 

8. Το υπ’ αριθμ.20513/12.10.2005 Υπηρεσιακό Σημείωμα 
της αρμοδίας Επιτροπής. 

9. Την υπ’ αριθμ. 2021 /Η/19.10.2005 απόφαση επαναπρο- 
κήρυξης Διεθνούς Διαγωνισμού με κλειστή διαδικασία 
για την ανάθεση των υπηρεσιών : «Κρατική Ταινιοθήκη: 
Ψηφιοποίηση και διάθεση Οπτικοακουστικού Υλικού». 

10. Την υπ’ αριθμ. 21041/Η/19.10.2005 Διακήρυξη Διεθνούς 
Κλειστού Διαγωνισμού με κριτήριο κατακύρωσης την 
πλέον συμφέρουσα από οικονομική άποψη προσφορά σε 
Ευρώ, για την επιλογή αναδόχου για την υλοποίηση του 
έργου «Κρατική Ταινιοθήκη: Ψηφιοποίηση και διάθεση 
οπτικοακουστικού υλικού». 

11. Το υπ’ αριθμ. πρωτ. 3900/24.10.2005 Υπηρεσιακό Ση¬ 
μείωμα της Γενικής Γραμματέως Επικοινωνίας. 

12. Την υπ’ αριθμ. Υ94/26.5.2004 (ΦΕΚ 153/Γ/2004). από¬ 
φαση του Πρωθυπουργού και του Υπουργού Επικράτειας 
«Διορισμός Γ ενικού Γ ραμματέα Επικοινωνίας και Γ ενικού 
Γ ραμματέα Ενημέρωσης», αποφασίζουμε: 


Καταργούμε την υπ’ αριθμ. 19868/Ζ/6.10.2005 απόφαση 
«Σύσταση - συγκρότηση Ειδικής Επιτροπής Διενέργειας 
Διεθνούς Κλειστού Διαγωνισμού για την επιλογή Αναδό¬ 
χου για την υλοποίηση του έργου «Κρατική Ταινιοθήκη: 
Ψηφιοποίηση και διάθεση Οπτικοακουστικού Υλικού», μετά 
το αριθμ. 20513/12.10.2005 Υπηρεσιακό Σημείωμα της ως 
άνω Επιτροπής και την υπ’ αριθμ. 21021/Η/19.10.2005 από¬ 
φαση επαναπροκήρυξης του Διεθνούς Διαγωνισμού με 
κλειστή διαδικασία για την ανάθεση των υπηρεσιών για 
την υλοποίηση του έργου «Κρατική Ταινιοθήκη: Ψηφιο- 
ποίηση και διάθεση Οπτικοακουστικού Υλικού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2005 

Η Γ ενική Γ ραμματέας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




